Predkladacia  správa

	Ministerstvo vnútra Slovenskej republiky predkladá v zmysle čl. 4  ods. 2 “ Zásad vlády Slovenskej republiky pre postupy pri správe a vysporiadaní  pohľadávok Slovenskej republiky       v zahraničí” schválených uznesením vlády Slovenskej republiky č. 519 zo dňa 6. júla 2000 na rokovanie vlády Slovenskej republiky “Návrh  zabezpečenia prostriedkov individuálnej  ochrany ( nepriestrelných    viest a    balistických potrieb   )    pre zabezpečenie    činností    špeciálnych    útvarov Ministerstva vnútra    Slovenskej    republiky,   Ministerstva    spravodlivosti Slovenskej   republiky a    Ministerstva     financií   Slovenskej republiky        z   prostriedkov   čiastočného  zníženia  zadlženosti Ruskej federácie voči Slovenskej republike”.

	Schválením predmetného návrhu budú vytvorené nevyhnutné podmienky a predpoklady pre zabezpečenie činností špeciálnych útvarov Ministerstva vnútra Slovenskej republiky, Ministerstva financií Slovenskej republiky a Ministerstva spravodlivosti Slovenskej republiky, podstatným zvýšením ochrany zdravia a života,   predovšetkým v súvislosti s výkonom operatívno - pátracej činností príslušníkov Policajného zboru, ako aj preventívnej, zásahovej a eskortnej činností ďalších špeciálnych útvarov príslušníkov Zboru väzenskej a justičnej stráže, a príslušníkov  útvarov Colného riaditeľstva Slovenskej republiky. 

	Predmetný návrh bol zaslaný na riadne medzirezortné pripomienkové konanie. Vyhodnotenie pripomienkového konania je samostatnou časťou predkladaného materiálu.

	Predkladaný materiál neuplatňuje zvýšený nárok na štátny rozpočet, nemá finančný, ekonomický  a environmentálny vplyv ani vplyv na zamestnanosť, nakoľko predpokladá realizáciu   z prostriedkov  v  rámci  čiastočného  zníženia  zadlženosti Ruskej  federácie  voči  Slovenskej  republike. Finančné prostriedky za dovoz prostriedkov individuálnej ochrany a následné súvisiace činností budú  subjektu poverenému realizáciou predmetnej finančnej operácie uhradené účastnými rezortmi, (resp. uvedenými organizáciami rezortov, ktoré budú konečnými užívateľmi)  v zmysle čl. 4 (9) vyššie citovaných zásad vlády SR z vlastných rozpočtových prostriedkov a to za časť dodaných prostriedkov individuálnej ochrany podľa prílohy č. 1, 2 a 3 tohto materiálu.